2022 m. \_\_\_\_\_\_\_\_\_\_\_\_\_\_\_\_\_ Sutarties Nr. \_\_\_\_\_\_\_\_\_\_\_\_\_\_\_\_\_\_\_ 1 priedas

**INTENSYVIOS KRIZIŲ ĮVEIKIMO PAGALBOS TEIKIMO**

**TECHNINĖ SPECIFIKACIJA**

|  |  |  |
| --- | --- | --- |
| **1. Bendri duomenys:** | | |
| 1.1. | Priemonės pavadinimas, vieta | Intensyvi krizių įveikimo pagalba ilgą laiką nedirbantiems, socialinę paramą gaunantiems ir nemotyvuotiems asmenims, deklaravusiems gyvenamąją vietą Panevėžio mieste.  Užsiėmimai organizuojami iš Europos Sąjungos struktūrinių fondų lėšų bendrai finansuojamo projekto Nr. 07.3.1-ESFA-V-401-06-0001 „Užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelis“ 1.4.1. fizinio rodiklio „Socialinės ir motyvavimo paslaugos“. |
| 1.2. | Pirkėjo  pavadinimas, adresas | Panevėžio miesto savivaldybės administracija, kodas 288724610  Laisvės a.20, LT-35200 Panevėžys  Kontaktinis asmuo – Nedirbančių asmenų atvejo vadybininkė Gitana Dargužienė  Tel.: (8 45) 504463; el. paštas: gitana.darguziene@panevezys.lt |
| 1.3 | Paslaugos tikslas | Užkirsti kelią krizinių reakcijų užsitęsimui, sumažinti emocinę įtampą ir padėti žmonėms greičiau sugrįžti į įprastą gyvenimo ritmą, atgauti darbingumą, suteikti palaikymą ir konsultacijas bei skatinti atkurti savarankiškumą, žmogaus asmenybės struktūrą, prarastus socialinius ryšius su aplinka. |
| 1.4. | Paslaugos kiekiai, apimtys | **Bendra teikiamų paslaugų apimtis – 71 val. (nurodytas kiekis yra maksimalus, tačiau gali mažėti ne daugiau kaip 30 proc.):**  **Paslaugas turi gauti iki 30 Projekto dalyvių.**  **Paslaugų įgyvendinimo terminas –iki 2022-12-23.** |
| 1.5. | Perkamų paslaugų apibūdinimas | Paslaugos teikimo laikas – Panevėžio miesto savivaldybės administracijos darbo dienomis, Perkančiosios organizacijos ir Tiekėjo sutartomis valandomis, kurios konkrečiam asmeniui ar asmenų grupei nustatomos individuliai, atsižvelgiant į jo/jų poreikius.  Užsakymas pateikiamas telefonu arba el. paštu.  Paslaugos sudėtis. Gali būti teikiamos šios intensyvios krizių įveikimo pagalbos paslaugos:  1. informavimas, konsultavimas, tarpininkavimas ir atstovavimas tvarkant dokumentus įvairiose institucijose, padedant asmenims spręsti socialines (gyvenamosios vietos, darbo paieškos ir kt.), psichologines, sveikatos, ūkines bei buitines problemas, palaikant santykius su artimaisiais, sutvarkant dokumentus dėl socialinių išmokų mokėjimo ir pan.;  2. asmeniui (šeimai) teikiama psichologinė pagalba, esant poreikiui - kliento namuose minimaliai organizuojamos buitinės ir asmeninės higienos paslaugos (virtuvėlė, dušas, skalbimo paslaugos ir t. t.).  3. paslaugų gavėjams ugdomi kasdienio gyvenimo įgūdžiai, padedant tvarkyti pinigų apskaitą, apsiperkant, planuojant ir atliekant namų ruošos darbus, ugdomi tarpasmeninio bendravimo, darbiniai įgūdžiai, esant poreikiui organizuojamos sveikatos priežiūros paslaugos, laisvalaikis.  4. identifikavimas ir paskatinimas asmenų patiriančių riziką dėl alkoholio ar narkotinių medžiagų vartojimo, ar kitus asmenis (šeimos narius), kuriems įtariamas ar nustatytas žalingas psichoaktyviųjų medžiagų vartojimas arba priklausomybės sindromas, kreiptis į specializuotas priklausomybės ligų gydymo įstaigas.  Privaloma teikti ne mažiau nei 3 išvardintas paslaugas.  Intensyvios krizių įveikimo pagalbos paslaugos gali būti teikiamos vieno užsiėmimo metu iki 4 asmenų. Į grupes rekomenduojama skirstyti asmenis pagal turimą socialinių įgūdžių lygį, negalios pobūdį ir kitus pasirinktus kriterijus.  Už paslaugų teikimo vietą bei visas kitas išlaidas, susijusias su prekių ar paslaugų pirkimu (popierius, transporto išlaidos, tarpinstitucinių užklausų mokesčiai) atsakingas paslaugų teikėjas. Už medžiagas, reikalingas paslaugai suteikti – atsakingas paslaugų teikėjas. |
| 1.6. | Kvalifikacijos reikalavimai | Tiekėjas Perkančiajai organizacijai įsipareigoja, kad pirkimo sutartį vykdys tik tokią teisę turintys asmenys. Tuo atveju, kai pasiūlymą teikia fizinis asmuo, jis, pirkimo laimėjimo atveju, užsiėmimų dienomis privalės registruoti individualią veiklą ar įsigyti verslo liudijimą, jeigu teisės aktai leidžia atitinkamą veikla vykdyti tokiu pagrindu. |
| **2. Pagrindiniai reikalavimai paslaugų vykdymui:** | | |
| 2.1. | Paslaugos paskirtis | Paslauga skiriama asmenims, kurie yra nedirbę 12 mėn. ir ilgiau, gauna socialinę paramą ir yra vyresni nei 30 m. |
| 2.2. | Paslaugų teikimo procedūros | Paslaugų teikimo vieta – Panevėžio miesto savivaldybės teritorija. Užsiėmimai vyksta pagal su Perkančiąja organizacija suderintą užsiėmimų tvarkaraštį. Užsiėmimų tvarkaraštis turi būti suderintas ne vėliau kaip prieš 5 dienas iki užsiėmimų pradžios.   1. Dalyvius į užsiėmimus kviečia ir dalyvių sąrašą Tiekėjui pateikia Perkančioji organizacija. Dalyvių lankomumą žymi Tiekėjas. Po užsiėmimų paslaugų teikėjas Perkančiajai organizacijai turi pateikti dalyvių sąrašus su parašais. 2. Siūlomas valandos įkainis. Apmokama pagal faktiškai išdirbtas valandas. |
| 2.3 | Paslaugų organizavimo būdas | 1. Tiesioginis (esant sudėtingai pandeminei situacijai galimas ir nuotolinis būdas). |

Gitana Dargužienė, tel. (8 45) 504463, el. p. [gitana.darguziene@panevezys.lt](mailto:gitana.darguziene@panevezys.lt)